दुलाराय बर’ फरायसा आफादनि थान्दै हानजाया आसामनि गिबि मन्थ्रिजों बि टि आर गोरोबथानि दफाफोरनि सायाव गुवारै सावराय लायो आरो भारत संबिजिरनि दथि फारिलाइ मथै पेरेग्राफ 14 नि गेजेरजों थाबैनो मोनसे आयग दाफुंनो दाबि खालामो। नैथिआव बि टिसिखौ बि टि आर थामहिनबा बड’लेण्ड टेरिटरियेल रिजन मुंसिम सोलायनांगौ होन्नानै दाबि खालामो। थामथिआव बि टि सिनि बायजोआव थानाय बर’फोरनो थाबैनो बर’ कचारी वेलफेयार काउन्सिल दाफुंना होनांगौ होननानैबो दाबि खालामो। ब्रैथिआव बि टि आर गोरोबथानि दफा बायदियै एन डि एफ बि सोद्रोमा आरो दैदेनगिरिफोरनो थाबैनो थांना थानो राहा होनो आरो गोख्रों दायगोनां आरो एसेल’ दायजों बुगिनांनाय सोद्रोमाफोरखौ रेहाय होनांगौ।